Source: https://www.blajinfo.ro/volei-alba-blaj-csm-lugoj-3-0-919.html
Timestamp: 2020-01-27 09:43:46+00:00

Document:
Volei Alba Blaj – CSM Lugoj: 3-0
Acasă » Sport » Volei Alba Blaj – CSM Lugoj: 3-0
Publicat în 23.03.2013 la ora 22:44
Eliminată din cursa spre semifinalele primei divizii de CSM Bucureşti, moment ce a dus la plecarea antrenorului Marius Macarie, Volei Alba Blaj a câştigat primul meci cu CSM Lugoj, din faza a doua a play-off-ului, în Sala “Timotei Cipariu”, scor 3-0 (25-16, 25-18, 25-17).
Al doilea joc este programat miercuri, de la ora 18.30, la Lugoj, iar ultimul, dacă mai e nevoie, duminică, 31 martie, la Blaj. “Ne-am atins scopul, am câştigat primul joc şi acest lucru contează. Aşa cum spuneam, este un nou început pentru echipă, iar astăzi, în propria sala am demonstrat din nou forţă. Se vede o schimbare, un debut frumos, o victorie clară, fără dubii”, a declarat Sergiu Ştefănescu, preşedinte executiv Volei Alba Blaj.
Confruntarea a concis cu startul pe banca tehnică a noului antrenor, sârbul Branko Gajic, instalat la începutul săptămânii. “Fetele au jucat aşa cum am vorbit, a fost greu la începtul seturilor, dar s-a văzut că au înţeles ce le-am cerut. Eu cred că o să fie bine, o să creştem după fiecare antrenament. Important este să rezolvăm şi partidele de afară, chiar dacă ne aşteaptă o confruntare dificilă la Lugoj“, a precizat Branko Gajic.
CSM Blaj a mizat pe Alice Kapelovies, Vali Rusu, Adriana Dudnic, Irina Alexandru, Bojana Stojkovic, Marija Sandic, Laura Mastahac (libero), mai intrând Josefina Fernandez.
Miza – cupele europene!
Dacă elimină CSM Lugoj, Volei Alba Blaj va întâlni învingătoarea din disputa Medicina Tg. Mureş – Unic Piatra Neamţ (azi, 3-0 pentru mureşence), miza fiind un loc în Cupele Europene. Câștigătoarea și-ar putea rezerva, după turul 3 din playoff, un loc în Cupa Challenge şi unul în Cupa Balcanică. Învingătoarele din semifinale joacă între ele pentru locurile 5-6, pe 7, 8, 14, 15 şi 20 aprilie.
Acest articol a fost citit de: 352 ori

References: CSM 
 CSM 
 CSM 
 CSM 

CSM 
 CSM